[pic] | COMISIA COMUNITĂŢILOR EUROPENE |

Bruxelles, 6.2.2008

COM(2008) 53 final

2008/0030 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 999/2001 în ceea ce privește competențele de executare conferite Comisiei

(PREZENTATă DE COMISIE)

EXPUNERE DE MOTIVE

1. CONTEXTUL PROPUNERII

1.1 Reforma procedurilor de comitologie

Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[1] a fost modificată prin Decizia 2006/512/CE a Consiliului din 17 iulie 2006[2].

Articolul 5a din Decizia 1999/468/CE modificată introduce o nouă procedură de reglementare cu control în cazul măsurilor cu caracter general concepute în vederea modificării unor elemente neesențiale ale unui act de bază adoptat în conformitate cu procedura menționată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesențiale.

1.2. Alinierea prioritară și alinierea generală

Într-o declarație comună[3], Parlamentul, Consiliul și Comisia au adoptat o listă a actelor de bază care trebuiau adaptate urgent la decizia modificată pentru a încorpora noua procedură de reglementare cu control (aliniere prioritară). Pentru ca procedura de reglementare cu control să poată fi aplicată și celorlalte acte care au fost adoptate prin codecizie și care se aplicau deja la momentul intrării în vigoare a Deciziei 2006/512/CE, declarația comună invită, de asemenea, la adaptarea acestor acte în conformitate cu procedurile aplicabile (aliniere generală).

Comisia s-a angajat să procedeze la examinarea tuturor acestor acte, în scopul de a prezenta, înainte de sfârșitul anului 2007, propunerile legislative în vederea adoptării acestora, dacă este necesar, la noua procedură de reglementare cu control[4].

1.3. Metoda urmată

Astfel cum s-a menționat în comunicarea Comisiei către Parlamentul European și Consiliu din (…), Comisia a efectuat o examinare atentă a tuturor instrumentelor adoptate prin codecizie, pentru a le identifica pe acelea care conferă Comisiei competența de a adopta măsuri cu un domeniu de aplicare general în vederea modificării elementelor neesențiale din actul de bază în cauză. Comisia a putut astfel să identifice peste 200 de acte care trebuie să facă obiectul unei adaptări.

Printre aceste acte, unele figurează în programul de codificare al Comisiei. Acesta este cazul Regulamentului (CE) nr. 999/2001 al Parlamentului European și al Consiliului de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă. Adaptarea la noua procedură trebuie efectuată în funcție de progresele înregistrate de procesul de codificare, fie prin conversiunea propunerii codificate prin reformulare, fie, ca în cazul de față, prin modificare legislativă.

2. ELEMENTELE JURIDICE ALE PROPUNERII

Adaptarea are ca scop introducerea procedurii de reglementare cu control, astfel cum a fost organizată prin articolul 5bis din Decizia 1999/468/CE modificată.

Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă are rolul de a oferi un temei juridic unic pentru toată legislația referitoare la encefalopatiile spongiforme transmisibile (EST) în Comunitate.

Regulamentul (CE) nr. 1923/2006 al Parlamentului European și al Consiliului de modificare a Regulamentului (CE) nr. 999/2001, a introdus procedura de reglementare cu control numai pentru anumite măsuri de punere în aplicare care au făcut obiectul modificărilor. Așadar, Regulamentul (CE) nr. 999/2001 ar trebui adaptat doar pentru competențele de executare rămase.

Întrucât actul de bază este un regulament, adaptarea trebuie efectuată prin intermediul unui act echivalent.

2008/0030 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 999/2001 în ceea ce privește competențele de executare conferite Comisiei

(Text cu relevanță pentru SEE)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 152 alineatul (4) litera (b),

având în vedere propunerea Comisiei[5],

având în vedere avizul Comitetului Economic și Social European[6],

după consultarea Comitetului Regiunilor[7],

în conformitate cu procedura prevăzută la articolul 251 din Tratat[8]

întrucât:

(1) Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă[9] prevede că anumite măsuri vor fi adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei.

(2) Decizia 1999/468/CE a fost modificată prin Decizia 2006/512/CE, care a introdus o procedură de reglementare cu control în cazul măsurilor cu caracter general menite a modifica unele elemente neesențiale ale unui act de bază adoptat în conformitate cu procedura menționată la articolul 251 din tratat, inclusiv prin eliminarea unora dintre aceste elemente sau prin completarea lor prin adăugarea unor noi elemente neesențiale.

(3) În conformitate cu Declarația comună a Parlamentului European, a Consiliului și a Comisiei privind Decizia 2006/512/CE, pentru ca această nouă procedură să fie aplicabilă actelor deja în vigoare adoptate în conformitate cu procedura prevăzută la articolul 251 din tratat, acestea trebuie să fie adoptate în conformitate cu procedurile aplicabile.

(4) În ceea ce privește Regulamentului (CE) nr. 999/2001, Regulamentul (CE) nr. 1923/2006 al Parlamentului European și al Consiliului a introdus procedura de reglementare cu control numai pentru anumite măsuri de punere în aplicare care au făcut obiectul modificărilor. Așadar, Regulamentul (CE) nr. 999/2001 ar trebui adaptat doar pentru competențele de executare rămase.

(5) Comisiei ar trebui să i se confere prerogative în special pentru aprobarea analizelor rapide, pentru extinderea anumitor dispoziții astfel încât să includă și alte produse de origine animală, pentru adoptarea normelor de aplicare inclusiv a metodei de confirmare a ESB la ovine și caprine, pentru modificarea anexelor și pentru adoptarea măsurilor tranzitorii.

(6) Întrucât măsurile respective au un domeniu general de aplicare și sunt destinate să modifice elemente neesențiale ale Regulamentului (CE) nr. 999/2001, acestea trebuie să fie adoptate în conformitate cu procedura de reglementare cu control prevăzută la articolul 5bis din Decizia 1999/468/CE.

(7) Regulamentul (CE) nr. 999/2001 ar trebui modificat în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 999/2001 se modifică după cum urmează:

(1) La articolul 5 alineatul (3) al treilea paragraf se modifică după cum urmează:

„ Analizele rapide sunt aprobate în acest scop în conformitate cu procedura prevăzută la articolul 24 alineatul (3) și introduse pe o listă stabilită în anexa X capitolul C punctul 4.”

(2) La articolul 16, alineatul (7) se modifică după cum urmează:

„7. În conformitate cu procedura prevăzută la articolul 24 alineatul (3), dispozițiile alineatelor (1) - (6) pot fi extinse și asupra altor produse de origine animală. Normele de aplicare a prezentului articol se adoptă în conformitate cu procedura prevăzută la articolul 24 alineatul (2).”

(3) La articolul 20, alineatul (2) se modifică după cum urmează:

„2. Dacă este necesar pentru a asigura aplicarea uniformă a prezentului articol, normele de aplicare, inclusiv metoda de confirmare a ESB la ovine și caprine, se adoptă în conformitate cu procedura prevăzută la articolul 24 alineatul (3).”

(4) Articolul 23 primul paragraf se modifică după cum urmează:

„După consultarea comitetului științific competent cu privire la orice chestiune ce ar putea avea impact asupra sănătății publice, se modifică sau se completează anexele și se adoptă măsurile tranzitorii adecvate în conformitate cu procedura prevăzută la articolul 24 alineatul (3).”

(5) Articolul 23bis se modifică după cum urmează:

(a) litera (a) se înlocuiește cu următorul text:

„(a) aprobarea analizelor rapide menționate la articolul 5 alienatul (3) al treilea paragraf, articolul 6 alineatul (1) și articolul 8 alineatul (2),”

(b) se adaugă următoarele puncte:

„(k) extinderea dispozițiilor articolului 16 alineatele (1) – (6) astfel încât să includă și alte produse de origine animală,

(l) adoptarea normelor de aplicare menționate la articolul (20) alineatul (2), inclusiv a metodei de confirmare a ESB la ovine și caprine,

(m) modificarea sau completarea anexelor și adoptarea oricăror măsuri tranzitorii adecvate menționate la articolul 23.”

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Parlamentul European Pentru Consiliu

Președintele Președintele

[1] JO L 184 , 17.7.1999, p. 23.

[2] JO L 200, 22.7.2006, p. 11.

[3] JO C 255, 21.10.2006, p. 1.

[4] PE 376.314v01-00 – A6-0236/2006 (declarație a Comisiei anexată la raportul Parlamentului).

[5] JO C xxx, xx.xx.xxxx, p. xx.

[6] JO C xxx, xx.xx.xxxx, p. xx.

[7] JO C xxx, xx.xx.xxxx, p. xx.

[8] JO C […], […], p. […]

[9] JO L 147, 31.5.2001, p. 1. Regulament modificat ultima dată prin Regulamentul (CE) nr. 727/2007 al Comisiei (JO L 165, 27.6.2007, p. 8).